খালিদ বিন ওয়ালিদ
উমর খলিফা হওয়ার পর খালিদকে সেনাপতির পদ থেকে অপসারণ করেন। তবে এরপরও খালিদ আরব-বাইজেন্টাইন যুদ্ধের প্রথম পর্যায়ে একজন কার্যকর নেতা হিসেবে ভূমিকা রেখেছেন। তার নেতৃত্বে মুসলিমরা ৬৩৪ সালে দামেস্ক জয় করে। ৬৩৬ সালে ইয়ারমুকের যুদ্ধে মুসলিমরা গুরুত্বপূর্ণ বিজয় অর্জন করে। এর ফলে বিলাদ আল-শাম (লেভান্ট) জয়ের পথ উন্মুক্ত হয়ে যায়। 
৬৩৮ সালে খালিদ তার সামরিক দায়িত্ব থেকে অব্যাহতি পান।
আঙ্কারার যুদ্ধ
উসমানীয়দের হামলার মধ্য দিয়ে যুদ্ধ শুরু হয়। তৈমুরি বাহিনী তীর নিক্ষেপের মাধ্যমে পাল্টা হামলা চালায়। উসমানীয় মিত্র সার্বিয়ান রাজপুত্র স্টেফান লাজারেভিচ ও তার যোদ্ধারা ওয়ালাচিয়ান বাহিনীর সাথে তৈমুরের বাহিনীর ভেতর তিনবার প্রবেশ করতে সক্ষম হয়। সার্বিয়ানরা বায়েজিদের এক ছেলেকে রক্ষা করে কনস্টান্টিনোপলে নিয়ে যেতে সক্ষম হয়েছিল। তৈমুর সার্বিয়ানদের লড়াই প্রশংসা করেছিলেন। তৈমুর যুদ্ধের সময় পানির উৎসকে চুবুকের খাড়ির দিকে প্রবাহিত করাতে সক্ষম হয়েছিলেন। ফলে উসমানীয়রা পানি থেকে বঞ্চিত হয়। চাতাল পাহাড়ে শেষ লড়াইটি সংঘটিত হয়। উসমানীয়রা তৃষার্ত ও ক্লান্ত অবস্থায় যুদ্ধে পরাজিত হয়েছিল। বায়েজিদ তার কিছু সৈনিককে নিয়ে নিকটস্থ পর্বতে পালিয়ে যেতে সক্ষম হয়েছিলেন। তবে শীঘ্রই তিনি তৈমুরের হাতে বন্দী হন। তিন মাস পরে বন্দী অবস্থায় তিনি মারা যান। উসমানীয় বাহিনীর কারাই তুর্কি ও আনাতোলীয় বেইলিকের সৈনিকদের অনেকে পক্ষ ত্যাগ করে তৈমুরের বাহিনীতে যোগ দেয়ায় উসমানীয়রা দুর্বল হয়ে পড়ে।